Depozitele de gaze se golesc rapid. Burduja a convocat Comandamentul energetic de iarnă, dar dă asigurări că „nu vom avea probleme”
Depozitele de gaze ale României se golesc rapid. La jumătatea sezonului de încălzire, gradul de umplere al depozitelor a scăzut sub 60%. Acest lucru se întâmplă în toată Europa, conform Bloomberg, din cauză că iarna a venit repede, iar temperaturile sunt destul de scăzute pe tot continentul. În acest context, Sebastian Burduja a convocat marți Comandamentul energetic de iarnă. Ministrul Energiei a făcut precizări la Digi24 legat de această situație și a dat asigurări că „nu vom avea probleme”.